**Látó-hegyi tanösvény**

Idén tavasszal, a Madarak és Fák napján szervezett megyei rendezvényekhez kapcsolódva, alapítványunk tevékeny szervezője volt a Látó-hegyi tavaknál megrendezett programnak. A nap egyik fő eseménye, a Látó-hegyi tavak és környéke védendő értékeit bemutató tájékoztató tábla felállítása volt. A program igen pozitív visszhangot kapott, a helyi tv, online média mellett országos felületen is bemutatásra került.

Akkor (is) elhangzott, hogy alapítványunk egyik fő rövidtávú célkitűzése az, hogy a Látó-hegyi tavakat övező részben móri, részben csókakői területek természetvédelmi oltalom alatt álló növényeit és állatait, továbbá védelemre érdemes élőhelyeit egy tanösvény segítségével tegyük bárki számára megismerhetővé.

A programot követően néhány a helyi oktatási intézményvezető, pedagógusok, civil szervezetek vezetői, valamint természeti értékeink iránt érdeklődő sok helyi lakos keresett fel minket azzal, hogy szeretnék megtekinteni a tanösvényt.

Alapítványunk már 2011-ben kezdeményezte a terület helyi védelem alá vonását. Javaslatunkkal egyidejűleg komplett dokumentációt adtunk le, melynek része volt a területen körbekalauzoló tanösvény, illetve az egyes élőhelyeket bemutató információs táblák tervezete is. Sajnos a védetté nyilvánítás, illetve a tanösvény kialakítása rajtunk kívülálló okok miatt nem valósult meg.

Tudjuk, sokan vannak akik hozzánk hasonlóan azt gondolják, hogy lakóhelyünk gyöngyszemének számítanak a Látó-hegyi tavak. Védendő értékeinek, valamint a környék jelenlegi állapotának megőrzése mindannyiunk hosszú távú érdeke, továbbá a tanösvény kialakításával lakhelyünk egy újabb oktatási és turisztikai értékkel is gazdagodna. Ismerve a terület veszélyeztetettségét, valamint tapasztalva a tanösvény iránti érdeklődést, úgy döntöttünk, hogy helyi védelem hiányában is megpróbálkozunk a tanösvény kialakításával.

Korábbi előkészítő munkálataink révén minden ismerettel rendelkezünk ahhoz, hogy a tavak védendő értékeit igényes módon be tudjuk mutatni. „Csupán” a bemutatás gyakorlati részéhez, azaz az információs táblák elkészíttetéséhez szükséges anyagi háttérnek vagyunk híján.

Ehhez kérjük mindenki segítségét.

Aki hajlandó erre a célra támogatást adni, azt kérjük, hogy az erre szánt összeget a 12080607-01467014-00100002 bankszámlaszámra fizesse be, közleményként pedig a „Tavak” szót írja. Alsó értékhatárt nem szabunk, de felsőt sem!

Alapítványunk természetesen igazolást ad cégeknek és vállalkozóknak a támogatásról, melyet az adóbevallásuknál kedvezően használhatnak fel.”

Groszeibl Zoltán

Móri-árok Természeti Öröksége Alapítvány

elnöke

**Tábla képe**

**Linkek:**

Hazai vadász -2:53-tól móri képek

<https://www.youtube.com/watch?v=mo2-kLwNpjs>

Minálunk.hu -Mór

<http://www.minalunk.hu/mor/index.php?n=5&tartalom_id=19182&area=497&kulcsszo=madarak%20%E9s%20f%E1k>

Facebok

<https://www.facebook.com/media/set/?set=a.830566193697139.1073741852.431286570291772&type=3>